

ที่ มท ๐๘๑0.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕62

เรื่อง รายงานผลการใช้จ่ายงบประมาณตามโครงการสร้างหลักประกันด้านรายได้แก่ผู้สูงอายุ ปีงบประมาณ 2562

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3175 ลงวันที่ 5 ตุลาคม 2561

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4267 ลงวันที่ 28 ธันวาคม 2561

3. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 338 ลงวันที่ 23 มกราคม 2562

4. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1335 ลงวันที่ 28 มีนาคม 2562

5. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2550 ลงวันที่ 28 มิถุนายน 2562

สิ่งที่ส่งมาด้วย 1. แบบรายงานผลการใช้จ่ายงบประมาณตามโครงการสร้างหลักประกันด้านรายได้แก่ผู้สูงอายุ

ปีงบประมาณ 2562 สำหรับองค์กรปกครองส่วนท้องถิ่น จำนวน 1 ฉบับ

 2. แบบรายงานผลการใช้จ่ายงบประมาณตามโครงการสร้างหลักประกันด้านรายได้แก่ผู้สูงอายุ

 ปีงบประมาณ 2562 สำหรับจังหวัด จำนวน 1 ฉบับ

 ตามที่กรมส่งเสริมการปกครองท้องถิ่น แจ้งการจัดสรรงบประมาณเงินอุดหนุนทั่วไป โครงการสร้างหลักประกันด้านรายได้แก่ผู้สูงอายุ ประจำปีงบประมาณ พ.ศ. 2562 (เดือนตุลาคม 2561 - เดือนสิงหาคม 2562) ความละเอียดตามอ้างถึง นั้น

 กรมส่งเสริมการปกครองท้องถิ่นขอให้จังหวัดแจ้งองค์กรปกครองส่วนท้องถิ่นตรวจสอบ ผลการใช้จ่ายงบประมาณตามโครงการสร้างหลักประกันด้านรายได้แก่ผู้สูงอายุ ปีงบประมาณ 2562 และรายงานผลการเบิกจ่ายงบประมาณให้แก่ผู้มีสิทธิ ตั้งแต่เดือนตุลาคม 2561 - กรกฎาคม 2562 โดยรายงานสรุปจำนวนงบประมาณประจำปีงบประมาณ 2562 ทั้งจำนวนเงินขาดและจำนวนเงินเกิน (สิ่งที่ส่งมาด้วย 1) และให้จังหวัดรวบรวมและตรวจสอบแบบรายงานขององค์กรปกครองส่วนท้องถิ่น โดยบันทึกข้อมูลตามแบบรายงานของจังหวัดที่กำหนด (สิ่งที่ส่งมาด้วย 2) พร้อมกับแนบเอกสารแบบรายงานที่องค์กรปกครอง ส่วนท้องถิ่นรายงาน ส่งให้กรมส่งเสริมการปกครองท้องถิ่นภายในวันที่ 31 กรกฎาคม ๒๕62 เท่านั้น

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

โทรศัพท์. ๐-๒๒๔๑-๙๐๐๐ ต่อ 4132 โทรสาร 0–2241-6930

ผู้ประสานงาน นายพีรณัฐ ประทุมชาติภักดี โทร 083-4209136